** בס"ד, תמוז התשפ"ה

הוראות למורים ולתלמידים לקראת בגרות בספרות החל תשפ"ו

*מורים יקרים,*

להלן הנחיות מעשיות לקראת בחינת הבגרות בשאלונים:

9181 לתלמידים ותיקים ו-9184 לעו"ח (70% מחומר הלימוד במתווה המסורתי)

9115 לתלמידים ותיקים ו-9114 לעו"ח (50% מחומר הלימוד במתווה הגמיש)

1. יש לצרף את רשימת היצירות בספרות לכל מנה של מחברות. את המנה, כרוכה ברשימת היצירות , יש לעטוף בטופס 9502 ולסגור באמצעות גומיה. באחריותו של בית הספר לוודא שכל המחברות הנמצאות במנה תואמות לרשימת היצירות שצורפה למנה.
2. לחילופין, ניתן לצלם את תכנית הלימוד החתומה בגודל 66% ,כך שתצא קטנה במעט מגודל מחברת הבחינה, דף זה יודבק , בדבק סטיק בלבד, לדף הראשון במחברתו של כל תלמיד, לצורך סריקה מיטבית. יש להדביק את הרשימות במחברות לפני הבחינה על מנת לא לגזול את זמן הבחינה מהתלמידים.
3. בית הספר יבחר איזה מהשיטות לשליחת היצירות עדיפה , בהתחשב בהרכב הרשימות השונות הנמצאות באותה מנה.
4. יש לחלק לתלמידים את הדף להלן ולוודא איתם שכל ההוראות הובנו כהלכה.
5. תלמידים אשר זכאיים להכתבה לבוחן ניטרלי יבחנו באמצעות מערכת ITEST . על התלמידים להגיש למשגיח (בכיתה בה הם נבחנים) את רשימת היצירות החתומה ע"י המדריך/ כה בספרות חמ"ד.
6. מומלץ לתרגל עם התלמידים את מבנה הבחינה ולהבהיר היטב את הבחירה העומדת לפניהם, בכדי שלא ייעשו טעויות כגון החלפת ז'אנרים, חזרה על אותה יצירה בשתי תשובות שונות וכדומה.

*תלמידים יקרים,*

מחברת הבחינה שלכם תיבדק כמחברת סרוקה ,לפיכך אנו מצרפים הוראות והמלצות. שני הראשונים בגדר הוראות חובה, והיתר הינם המלצות לכתיבה נכונה.:

א. חובה עליכם לכתוב בעט בצבע כהה (שחור או כחול) . צבע אחר לא נסרק כראוי. כמו כן, כתיבה חלשה ורפויה היא בלתי קריאה בסריקה.

ב. יש להשאיר שורה ריקה בין שורה לשורה ולא לכתוב בשוליים (השוליים נחתכים בסריקה).

ג. יש להימנע מכתב קטן ולהקפיד על כתב קריא.

ד. יש לסמן באופן נכון וברור כל שאלה וכל סעיף.

ה. יש להתחיל כל תשובה בדף חדש.

ו. אם יש תוספת לתשובה בעמוד אחר –רצוי לציין זאת על יד התשובה.

ז. קטע מיותר יש לציין בx .

ח. נא לציין "סוף" או "סיום" בסיום הבחינה.

ט. אם המחברת משוכתבת רצוי לכתוב במחברת המקור-נא לבדוק את המחברת המשוכתבת.

י. נא לא לכתוב הערות אישיות ובקשות למעריכים בתוך מחברת הבחינה.

 *בהצלחה!*